2)

įrašai dėl šių septynių fizinių asmenų keičiami taip: Vardai, pavardės (Perraša lotyniškais rašmenimis) Vardai, pavardės Identifikuojamoji informacija Priežastys Įtraukimo į sąrašą data „4. Viktor Vasilievich (Vasilyevich) ZOLOTOV Виктор Васильевич ЗОЛОТОВ Pareigos: Rusijos Federacijos Nacionalinės gvardijos pajėgų Federalinės tarnybos (Rosgvardia) direktorius Gimimo data: 1954 1 27 Gimimo vieta: Sasovo (Sasovas), Rusijos TFSR (dabar – Rusijos Federacija) Pilietybė: Rusijos Lytis: vyras Viktor Zolotov eina Rusijos Federacijos Nacionalinės gvardijos pajėgų Federalinės tarnybos (Rosgvardia) direktoriaus pareigas nuo 2016 m. balandžio 5 d., taigi jis yra Rusijos Federacijos nacionalinės gvardijos pajėgų kariuomenės vadas ir OMON (į Rosgvardia integruoto specialiosios paskirties mobiliojo būrio) vadas. Eidamas tas pareigas jis prižiūri visą Rosgvardia ir OMON pajėgų veiklą. Kaip Rosgvardia direktorius jis yra atsakingas už šiurkščius žmogaus teisių pažeidimus Rusijoje, įskaitant savavališkus areštus ir sulaikymus, ir sistemingus plačiu mastu vykdomus taikių susirinkimų ir asociacijų laisvės pažeidimus, visų pirma dėl smurtu malšinamų protestų ir demonstracijų. 2021 3 2 Rosgvardia gavo pavedimą numalšinti 2021 m. sausio 23 d. ir balandžio 21 d. A. Navalny palaikyti skirtas demonstracijas, ir buvo pranešta apie daugelio OMON ir Nacionalinės gvardijos pareigūnų žiaurų elgesį su protestuotojais ir smurtinius veiksmus prieš juos. Saugumo pajėgų smurtą patyrė daugybė žurnalistų, įskaitant „Meduza“ korespondentę Kristiną Safronovą, kuriai smogė OMON pareigūnas, ir „Novaya Gazeta“ žurnalistę Yelizavetą Kirpanovą, kuriai iki kraujo buvo smogta su lazda per galvą. 2021 m. sausio 23 d. protestų metu saugumo pajėgos savavališkai sulaikė daugiau kaip 300 nepilnamečių. 5. ZHU Hailun 朱海仑 (rašyba kinų k.) Pareigos: 13-ojo Kinijos Liaudies Respublikos nacionalinio liaudies kongreso narys (2018–2023 m. sesijoje), atstovaujantis Sindziango uigūrų autonominiam regionui (XUAR); Nacionalinio liaudies kongreso Priežiūros ir teisminių reikalų komiteto narys (nuo 2018 m. kovo 19 d.) Buvęs Kinijos Sindziango uigūrų autonominio regiono (XUAR) Politinio ir teisės reikalų komiteto sekretorius ir buvęs XUAR Partijos komiteto sekretoriaus pavaduotojas (2016–2019 m.). Buvęs Kinijos Sindziango uigūrų autonominio regiono (XUAR) 13-ojo Liaudies kongreso – regioninio teisėkūros organo – nuolatinio komiteto vadovo pavaduotojas (2019 m.–2021 m. vasario 5 d., bet vis tiek ėjo pareigas bent iki 2021 m. kovo mėn.). 13-ojo Kinijos Liaudies Respublikos nacionalinio liaudies kongreso narys (2018–2023 m. sesija), atstovaujantis XUAR. Nuo 2018 m. kovo 19 d. Nacionalinio liaudies kongreso Priežiūros ir teisminių reikalų komiteto narys. 2021 3 22 Gimimo data: 1958 m. sausio mėn. Gimimo vieta: Lianshui (Lianšujus), Jiangsu (Dziangsu) (Kinija) Pilietybė: Kinijos Lytis: vyras Kaip XUAR Politinio ir teisės reikalų komiteto sekretorius (2016–2019 m.), Zhu Hailun buvo atsakingas už vidaus saugumo ir teisėsaugos užtikrinimą XUAR. Jis ėjo itin svarbias politines pareigas ir buvo atsakingas už plataus masto sekimo, sulaikymų ir indoktrinacijos programos, nukreiptos prieš uigūrus bei kitoms musulmonų etninėms mažumoms priklausančius asmenis, priežiūrą ir įgyvendinimą. Zhu Hailun vadinamas šios programos „architektu“. Todėl jis yra atsakingas už šiurkščius žmogaus teisių pažeidimus Kinijoje, visų pirma plataus masto savavališkus sulaikymus, įvykdytus uigūrų bei kitoms musulmonų etninėms mažumoms priklausančių asmenų atžvilgiu. Kaip XUAR 13-ojo Liaudies kongreso nuolatinio komiteto vadovo pavaduotojas (2019 m.–2021 m. vasario 5 d.), Zhu Hailun ir toliau turėjo didelę įtaką XUAR, kur vykdoma plataus masto sekimo, sulaikymų ir indoktrinacijos programa, nukreipta prieš uigūrus bei kitoms musulmonų etninėms mažumoms priklausančius asmenis. 9. JONG Kyong-thaek (dar žinomas kaip CHO’NG, Kyo’ng-t’aek) 정경택 (rašyba korėjiečių k.) Pareigos: Korėjos Liaudies Demokratinės Respublikos (KLDR) valstybės saugumo ministras Gimimo data: 1961 1 1–1963 12 31 laikotarpyje Pilietybė: Korėjos Liaudies Demokratinė Respublika (KLDR) Lytis: vyras Jong Kyong-thaek yra Korėjos Liaudies Demokratinės Respublikos (KLDR) valstybės saugumo ministras nuo 2017 m. KLDR valstybės saugumo ministerija yra viena iš vadovaujančiųjų institucijų, atsakingų už KLDR represinės saugumo politikos įgyvendinimą, daugiausia dėmesio skiriant politinio nepritarimo, „ardomosios“ informacijos iš užsienio srauto ir bet kokio kito elgesio, laikomo rimta politine grėsme politinei sistemai ir jos vadovybei, nustatymui ir užgniaužimui. Kaip Valstybės saugumo ministerijos vadovas, Jong Kyong-thaek yra atsakingas už KLDR saugumo aparato vykdomus šiurkščius žmogaus teisių pažeidimus, visų pirma kankinimą ir kitą žiaurų, nežmonišką ar žeminamą elgesį arba baudimą, neteismines, sumarines ar savavališkas egzekucijas ir nužudymus, priverstinį asmenų dingimą ir savavališkus suėmimus ar sulaikymus, taip pat plačiai paplitusius priverčiamąjį darbą ir seksualinę prievartą prieš moteris. 2021 3 22 10. RI Yong Gil (dar žinomas kaip RI Yong Gi, RI Yo’ng-kil, YI Yo’ng-kil) 리영길 (rašyba korėjiečių k.) Pareigos: Korėjos Liaudies Demokratinės Respublikos (KLDR) nacionalinės gynybos ministras Gimimo data: 1955 m. Pilietybė: Korėjos Liaudies Demokratinė Respublika (KLDR) Lytis: vyras Ri Yong Gil yra Korėjos Liaudies Demokratinės Respublikos (KLDR) nacionalinės gynybos ministras. Nuo 2021 m. sausio mėn. iki 2021 m. birželio arba liepos mėn. jis buvo socialinės apsaugos ministras. 2018–2021 m. sausio mėn. jis buvo Korėjos liaudies armijos (KLA) generalinio štabo vadas. Kaip nacionalinės gynybos ministras Ri Yong Gil yra atsakingas už šiurkščius žmogaus teisių pažeidimus KLDR, be kita ko, vykdomus Karinio saugumo vadovybės ir kitų KLA padalinių. KLDR socialinio saugumo ministerija (anksčiau vadinta Liaudies saugumo ministerija arba Viešojo saugumo ministerija) ir Karinio saugumo vadovybė yra vadovaujančios institucijos, atsakingos už KLDR represinės saugumo politikos įgyvendinimą, be kita ko, už „neteisėtai“ iš KLDR bėgančių asmenų tardymą ir baudimą. Visų pirma Socialinio saugumo ministerija per savo Pataisos biurą vadovauja įkalinimo stovykloms ir trumpalaikio sulaikymo pataisos darbų centrams, kuriuose kaliniai / sulaikytieji tyčia marinami badu ir patiria kitą nežmonišką elgesį. 2021 3 22 Kaip buvęs Socialinio saugumo ministerijos vadovas, Ri Yong Gil yra atsakingas už šiurkščius žmogaus teisių pažeidimus KLDR, visų pirma kankinimą ir kitą žiaurų, nežmonišką ar žeminamą elgesį arba baudimą, neteismines, sumarines ar savavališkas egzekucijas ir nužudymus, priverstinį asmenų dingimą ir savavališkus suėmimus ar sulaikymus, taip pat plačiai paplitusius priverčiamąjį darbą ir seksualinę prievartą prieš moteris. Kaip buvęs KLA generalinio štabo vadas, Ri Yong Gil taip pat yra atsakingas už plačiai paplitusius šiurkščius KLA vykdomus žmogaus teisių pažeidimus. 12. Abderrahim AL-KANI (dar žinomas kaip Abdul-Rahim AL-KANI, Abd-al-Rahim AL-KANI) الرحيم الكاني عبد (rašyba arabų k.) Pareigos: Kaniyat Militia narys Gimimo data: 1997 9 7 Pilietybė: Libijos Paso numeris: PH3854LY ID numeris: 119970331820 Lytis: vyras Abderrahim Al-Kani yra itin įtakingas Kaniyat Militia narys ir Kaniyat Militia vadovo Mohammed Khalifa Al-Khani (mirusio 2021 m. liepos mėn.) brolis. Kaniyat Militia nuo 2015 m. iki 2020 m. birželio mėn. kontroliavo Libano miestą Tarhūną (Tarhuna). Abderrahim Al-Kani yra atsakingas už Kaniyat Militia vidaus saugumą. Eidamas tas pareigas, jis yra atsakingas už šiurkščius žmogaus teisių pažeidimus Libijoje, visų pirma neteisminius nužudymus ir prievartinį asmenų dingimą 2015 m.–2020 m. birželio mėn. Tarhūnoje. Abderrahim Al-Kani ir Kaniyat Militia pabėgo iš Tarhūnos 2020 m. birželio mėn. pradžioje į rytinę Libijos dalį. Po to Tarhūnoje buvo rasta keletas masinių kapaviečių, priskiriamų Kaniyat Militia. 2021 3 22 13. Aiub Vakhaevich KATAEV (dar žinomas kaip Ayubkhan Vakhaevich KATAEV) Аюб Вахаевич КАТАЕВ (dar žinomas kaip Аюбхан Вахаевич КАТАЕВ) (rašyba rusų k.) Pareigos: Buvęs Rusijos Federacijos Vidaus reikalų ministerijos departamento Arguno mieste Čečėnijos Respublikoje vadovas Gimimo data: 1980 12 1 arba 1984 12 1 Pilietybė: Rusijos Lytis: vyras Rusijos Federacijos Vidaus reikalų ministerijos departamento Arguno mieste Čečėnijos Respublikoje vadovas iki 2018 m. Eidamas Rusijos Federacijos Vidaus reikalų ministerijos departamento Arguno mieste vadovo pareigas prižiūrėjo vietos valstybės saugumo ir policijos tarnybų veiklą. Eidamas šias pareigas asmeniškai prižiūrėjo plačiai vykdomus ir sistemingus persekiojimus Čečėnijoje, kuriuos pradėta vykdyti 2017 m. Šios represijos nukreiptos prieš lesbietes, gėjus, biseksualius, translyčius ir interseksualius (LGBTI) asmenis, prieš asmenis, kurie, manoma, priklauso LGBTI grupėms, ir prieš kitus asmenis, kurie įtariami esantys Čečėnijos Respublikos vadovo Ramzan Kadyrov oponentais. Aiub Kataev ir anksčiau jam pavaldžios pajėgos yra atsakingi už šiurkščius žmogaus teisių pažeidimus Rusijoje, visų pirma kankinimą ir kitą žiaurų, nežmonišką ar žeminamą elgesį, taip pat už savavališkus suėmimus ir sulaikymus ir neteismines ar savavališkas egzekucijas ir nužudymus. Daugelio liudininkų teigimu, Aiub Kataev asmeniškai prižiūrėjo sulaikytųjų kankinimą ir jame dalyvavo. 2021 3 22 14. Abuzaid (Abuzayed) Dzhandarovich VISMURADOV Абузайд Джандарович ВИСМУРАДОВ (rašyba rusų k.) Pareigos: Buvęs Specialiojo greitojo reagavimo padalinio (SOBR) „Terek“ būrio vadas, Čečėnijos Respublikos Ministro Pirmininko pavaduotojas, neoficialus Čečėnijos Respublikos vadovo Ramzan Kadyrov asmens sargybinis. Gimimo data: 1975 12 24 Buvęs Specialiojo greitojo reagavimo padalinio (SOBR) „Terek“ būrio vadas. Nuo 2020 m. kovo 23 d. – Čečėnijos Respublikos ministro pirmininko pavaduotojas. Neoficialus Čečėnijos Respublikos vadovo Ramzan Kadyrov asmens sargybinis. Nuo 2012 m. kovo mėn. iki 2020 m. kovo mėn. Abuzaid Vismuradov buvo SOBR „Terek“ būrio vadas. Eidamas šias pareigas asmeniškai prižiūrėjo plačiai vykdomus ir sistemingus persekiojimus Čečėnijoje, kuriuos pradėta vykdyti 2017 m. Šios represijos nukreiptos prieš lesbietes, gėjus, biseksualius, translyčius ir interseksualius (LGBTI) asmenis, prieš asmenis, kurie, manoma, priklauso LGBTI grupėms, ir prieš kitus asmenis, kurie įtariami esantys Čečėnijos Respublikos vadovo Ramzan Kadyrov oponentais. 2021 3 22“ Gimimo vieta: Akhmat-Yurt/Khosi-Yurt, buvusi Čečėnijos-Ingušijos Autonominė Sovietų Socialistinė Respublika (ASSR), dabar – Čečėnijos Respublika (Rusijos Federacija) Pilietybė: Rusijos Lytis: vyras Abuzaid Vismuradov ir anksčiau jam pavaldus „Terek“ būrys yra atsakingi už šiurkščius žmogaus teisių pažeidimus Rusijoje, visų pirma kankinimą ir kitą žiaurų, nežmonišką ar žeminamą elgesį, taip pat už savavališkus suėmimus ir sulaikymus ir neteisminius ir savavališkus nužudymus ir egzekucijas. Daugelio liudininkų teigimu, Abuzaid Vismuradov asmeniškai prižiūrėjo sulaikytųjų kankinimą ir jame dalyvavo. Jis yra Čečėnijos Respublikos vadovo Ramzan Kadyrov, daugelį metų vykdančio represijų kampaniją prieš savo politinius oponentus, artimas bendrininkas.